બીજી તરફ આજે સોમવારે ઉત્તર પ્રદેશના ગૃહ વિભાગ દ્વારા પત્રકાર પરિષદ યોજી ભાજપના ધારાસભ્ય સેંગરને ક્લિનચીટ આપતા કહેવામાં આવ્યું છે કે મેજીસ્ટ્રેટ સમક્ષ 164 હેઠળ દાખલ થયેલ જુબાનીમાં પીડિત યુવતીએ ભાજપ ધારાસભ્ય સેંગરનું નામ નથી લીધુ. ગૃહ વિભાગના અધિકારીઓનું કહેવુ છે કે મેજીસ્ટ્રેટ સમક્ષ દાખલ જુબાનીમાં પીડિતાએ ધારાસભ્ય પર દુષ્કર્મનો આક્ષેપ નથી કર્યો. કેસની તપાસ કરી રહેલ પોલીસનો આ રિપોર્ટ કોર્ટમાં દાખલ કરવામાં આવ્યો છે. હવે સમગ્ર મામલે 12 એપ્રિલના રોજ સુનાવણી થશે. આમ પીડિતાએ ભલે ધારાસભ્ય પર આક્ષેપ કર્યા હોય પરંતુ ફરિયાદમાં ક્યાં પણ કુલદીપસિંહ સેંગરના નામનો ઉલ્લેખ નથી.